Martha Graham Dance Company

Η Martha Graham Dance Company είναι αμερικανική χορευτική ομάδα με έδρα τη Νέα Υόρκη. Ιδρύθηκε το 1926 από τη σπουδαία μοντέρνα χορεύτρια και χορογράφο Μάρθα Γκράχαμ (1894 – 1991) και είναι η μακροβιότερη ενεργή εταιρεία χορού των ΗΠΑ.

 Ιστορία 
Ιδρύθηκε το 1926 και με αρχική έδρα το κεντρικό Μανχάταν. Τη δεκαετία του ‘50 μεταφέρθηκε βορειότερα, σε κτίριο που προηγουμένως ήταν ιδιοκτησία της βαρόνης Bethsabée de Rothschild. Εκεί παρέμεινε μέχρι τη δεκαετία του ‘90. Η τωρινή έδρα της ομάδας βρίσκεται σε κτίριο του Μανχάταν.

Το χορευτικό σχήμα έδωσε την πρώτη του παράσταση στις 18 Απριλίου 1926 στη Νέα Υόρκη. Στην αρχή το αποτελούσαν αποκλειστικά γυναίκες, με τους άντρες χορευτές να γίνονται δεκτοί σε αυτό πάνω από 10 χρόνια μετά τη δημιουργία του.  Η Γκράχαμ πέρα από τις χορογραφίες και τη διδασκαλία ήταν ενεργή χορεύτρια μέχρι το 1969, όταν αποσύρθηκε σε ηλικία 75 χρονών. Στη συνέχεια μαζί με το θεωρητικό κομμάτι και την αναδιαμόρφωση του οργανισμού. 

Στο πέρασμα των ετών εκπαιδεύτηκαν στη χορευτική ομάδα χορευτές και χορογράφοι όπως οι Μερς Κάνινγκχαμ, Τουίλα Θαρπ, Πολ Τέιλορ, Έρικ Χόκινς, Άννα Σοκόλοφ, Περλ Λανγκ και συνεργάστηκαν προσωπικότητες του χορού αλλά και άλλοι καλλιτέχνες όπως οι Φοντέιν, Νουρέγιεφ, Μπαρίσνικοφ, Μινέλι και Τέρνερ.

Παράλληλα η χορευτική ομάδα της Γκράχαμ έχει δώσει παραστάσεις σε περισσότερες από 50 χώρες ανά την υφήλιο. Η πρώτη οργανωμένη περιοδεία πραγματοποιήθηκε το 1942. Το 1950 περιόδευσε για πρώτη φορά στην Ευρώπη και το 1955-1956 αντίστοιχα στην Ασία. H χορευτική ομάδα έχει εμφανιστεί σε χώρους όπως η Μητροπολιτική Όπερα της Νέας Υόρκης, το Κάρνεγκι Χολ, η Όπερα του Παρισιού, η Βασιλική Όπερα του Λονδίνου, η Πυραμίδα του Χέοπα, το Ωδείο Ηρώδου του Αττικού και το Μουσείο Σύγχρονης Τέχνης του Σικάγου. καθώς και σε φεστιβάλ όπως εκείνα του Εδιμβούργου, των Αθηνών Επιδαύρου και του Βέιλ.

Το ρεπερτόριο της Martha Graham Dance Company περιλαμβάνει έργα της ιδρύτριας καθώς και έργα νεότερων χορογράφων εμπνευσμένα από τη διδασκαλία της Γκράχαμ.

 Παραπομπές 

 Εξωτερικοί σύνδεσμοι 

 Martha Graham Dance Company

Κατηγορία:Πολιτισμός των Ηνωμένων Πολιτειών
Κατηγορία:Νέα Υόρκη
Κατηγορία:Χορός στις Ηνωμένες Πολιτείες